সংযুক্ত আরব আমিরাত
সংযুক্ত আরব আমিরাত ( "দাওলাত্ আল্-ঈমারাত্ আল্-আরবিয়াহ্ আল্-মুত্তাহিদাহ্") মধ্যপ্রাচ্য অঞ্চলে আরব উপদ্বীপের দক্ষিণ-পূর্ব কোনায় অবস্থিত সাতটি স্বাধীন রাষ্ট্রের একটি ফেডারেশন। এগুলি একসময় ট্রুসিয়াল স্টেটস নামে পরিচিত ছিল। ১৯৭১ সালে দেশগুলি স্বাধীনতা লাভ করে। প্রতিটি আমিরাত একটি উপকূলীয় জনবসতিকে কেন্দ্র করে আবর্তিত এবং ঐ লোকালয়ের নামেই এর নাম। আমিরাতের শাসনকর্তার পদবী আমির। সংযুক্ত আরব আমিরাতের সাতটি আমিরাতের নাম হল আবু ধাবি, আজমান, দুবাই, আল ফুজাইরাহ, রাআস আল খাইমাহ, আশ শারিকাহ এবং উম্ম আল ক্বাইওয়াইন। আবু ধাবি শহর ফেডারেশনের রাজধানী এবং দুবাই দেশের বৃহত্তম শহর।
আরব ইউনিয়ন
২০০৪ সালে কায়রোতে আরব লীগের সম্মেলনে ইয়েমেনের রাষ্ট্রপতি আলি আবদুল্লাহ সালেহ আরব লীগের স্থলে একটি আরব ইউনিয়ন প্রতিষ্ঠার কথা বলেন যাতে এটি বিশ্ব পরিস্থিতিতে কার্যকর রাজনৈতিক ও ভৌগোলিক অংশ হিসেবে কাজ করতে পারে। তবে এই প্রস্তাব লীগের এজেন্ডা পর্যন্ত পৌছাতে ২০০৯ সালের দোহা সম্মেলন পর্যন্ত সময় নেয়। সিদ্ধান্ত হয় যে এ ব্যাপারে আলোচনা করা হবে।